Source: http://docplayer.fi/2738535-Opiskelijakodin-asumisopas.html
Timestamp: 2018-02-18 01:42:00+00:00
Document Index: 13410593

Matched Legal Cases: ['KKO ', 'kko ', 'kko ', 'KKO ', 'kko ', 'kko ']

Opiskelijakodin asumisopas - PDF
Download "Opiskelijakodin asumisopas"
1 Opiskelijakodin asumisopas Lue ja säilytä!
2 TERVETULOA ASUKKAAKSI! Tämä opiskelijakodin asumisopas sisältää ohjeita asumisesta ja asunnon hoitamisesta. Tutustu oppaaseen ja säilytä opas asunnossasi. Muistathan, että henkilökuntamme auttaa sinua mielellään asumista koskevissa kysymyksissä. Kouvolan Asunnot Oy on Kouvolan kaupungin omistama asuntojen hallinnointiin ja vuokraukseen keskittynyt yhtiö. Omistuksessamme on noin 200 kiinteistöä, joista viisi on opiskelijataloja. Opiskelijatalot sijaitsevat Viitakummussa (Jukolantie 17), Tornionmäessä (Utinkatu 39), Eskolanmäessä (Kuusihaankatu 6), Kasarminmäellä (Prikaatintie 4) ja Tähteessä (Tähteenkatu 25, Kuusankoski). Sisältö MUUTTAMINEN... 3 VUOKRANMAKSU... 4 OHJEITA HÄIRIÖTILANTEISIIN... 4 ASUNNON HOITAMINEN... 5 TALON YHTEISTEN TILOJEN KÄYTTÖ ASUMISTURVALLISUUS POISMUUTTAMINEN OHJEITA SIIVOUKSEEN VASTUUNJAKOTAULUKKO JÄRJESTYSSÄÄNNÖT
3 MUUTTAMINEN VUOKRASOPIMUS Kirjallinen vuokrasopimus allekirjoitetaan Kouvolan Asuntojen asiakaspalvelussa. Vuokrasopimus on joko toistaiseksi voimassa oleva tai määräaikainen. Toistaiseksi voimassa oleva sopimus on voimassa, kunnes sopimus irtisanotaan tai puretaan. Määräaikainen vuokrasopimus sitoo molempia osapuolia sopimusajan. Pariskuntien vuokrasopimus tehdään molempien nimiin. MUUTTOPÄIVÄ Muuttopäivä on vuokrasopimuksen mukainen vuokrasuhteen alkamispäivä. MUUTTAJAN MUISTILISTA Tee muuttoilmoitus maistraattiin ja postiin. Muuttoilmoituksen voi tehdä esim. sähköisesti Tee osoitteenmuutokset pankille, vakuutusyhtiölle, ystäville ym. Ota kotivakuutus irtaimistolle. Tarkista Kelalta, voitko saada asumistukea. VAKUUS Vakuusmaksu on maksettava ennen vuokrasopimuksen allekirjoittamista. Vakuusmaksu on soluasunnoissa 300 euroa ja perheasunnoissa 600 euroa. Vakuusmaksu palautetaan noin kuukauden kuluessa siitä, kun vuokrasuhde on päättynyt. Vakuutta käytetään poismuuton jälkeen, jos asuntoa on vahingoitettu tai jos asukas ei ole hoitanut velvoitteitaan, esimerkiksi tehnyt loppusiivousta, palauttanut asunnon kaikkia avaimia tai maksanut vuokria. ASUNTOON MUUTTO Yleensä asunto on tarkastettu ennen uuden asukkaan muuttoa. Taloon muutettaessa asukkaan on myös itse tarkastettava asunto. Asunnossa havaitut viat on ilmoitettava heti vikailmoitusnumeroon Soluasuntoon muutettaessa on asukkaiden sovittava keskenään pelisäännöt, jotta yhteiset tilat pysyvät kunnossa ja siisteinä. Koska soluasunto on kaikkien osapuolten koti, on otettava huomioon myös solun muut asukkaat. Lisäksi on muistettava, että soluhuone on tarkoitettu yhdelle henkilölle vuokralaiselle. Tyttö- tai poikakaveri ei voi siinä asua. Tupakointi soluhuoneistossa on ehdottomasti kielletty. Parvekkeella tupakoivien on hankittava astia tupakantumpeille. Asunnon hoitamisesta ja siivoamisesta löytyy ohjeita oppaan kohdasta Asunnon hoitaminen. KOTIVAKUUTUS Kouvolan Asunnoilla on omat vakuutukset, jotka kattavat vain kiinteistölle tapahtuvat vahingot. Asukkaan on hankittava kotivakuutus oman irtaimistonsa turvaksi. Kiinteistövakuutukset eivät korvaa asukkaan irtaimistolle tapahtuneita vahinkoja esim. vesivuodon tai tulipalon sattuessa. ASUNNON VAIHTO Asunnonvaihto on mahdollista perustelluin syin. Vaihdosta peritään 100 euron vaihtomaksu. Vaihtoa haetaan täyttämällä asuntohakemus internet-sivulla tai asiakaspalvelussa. 3
4 VUOKRANMAKSU Vuokranmaksun eräpäivä on kuukauden 5. päivä. Vuokra ja mahdollinen autopaikkamaksu on maksettava viimeistään eräpäivänä. Jos autopaikkamaksu puuttuu vuokralaskusta, se pitää lisätä sinne itse. Vuokranmaksua varten asukas saa vuokralaskun muuttaessaan asuntoon. Vuosittaisen vuokrantarkistuksen yhteydessä asukkaalle lähetetään uusi vuokralasku. Vuokraa maksettaessa tulee käyttää aina viitenumeroa. Vuokranmaksusta on tärkeä huolehtia ajallaan. Tilapäisissä maksuvaikeuksissa on otettava yhteyttä vuokranantajaan välittömästi. Maksukehotuksesta veloitetaan lain sallima perintäkulu. Myöhästyneestä vuokrasta peritään viivästyskorkoa, joka laskutetaan kahdesti vuodessa. Vuokrasopimus voidaan purkaa maksamattomien vuokrien vuoksi. Tarvittaessa maksamattomat vuokrat peritään asukkaalta oikeusteitse. VAIKEUKSIA VUOKRANMAKSUSSA Ota yhteys asiakaspalveluun puh Tarkista oikeutesi Kelan asumistukeen. Selvitä mahdollisuudet toimeentulotukeen. OHJEITA HÄIRIÖTILANTEISIIN Asumishäiriöihin on hyvä puuttua mahdollisimman nopeasti. Asukas voi halutessaan keskustella ensin häiriötä aiheuttavan naapurin kanssa. Häiriötapauksista ilmoitetaan täyttämällä kirjallinen häiriöilmoituslomake, jonka saa internet-sivuilta tai asumisneuvojilta. Häiriöilmoitukset käsitellään luottamuksellisesti. Ilmoituksessa tulee kertoa mahdollisimman tarkasti häiriön ajankohta, millainen häiriö on ollut ja onko häiriö ollut toistuvaa. Häiriöilmoituksessa tulee pääsääntöisesti olla kahden eri asunnossa asuvan henkilön yhteystiedot. Nimettömiä ilmoituksia ei huomioida. Häiriöilmoitukset toimitetaan asumisneuvojalle. Asumisneuvoja on yhteydessä häiriötä aiheuttavaan asukkaaseen. Tarvittaessa asukkaalle annetaan huomautus tai varoitus. Mikäli häiriöt edelleen jatkuvat, tulee asiasta olla uudelleen yhteydessä. Häiriön vakavuudesta riippuen asukkaalle annetaan varoitus tai vuokrasopimus voidaan purkaa. Opiskelijataloissa on vartiointipalvelu rauhallisen asumisen varmistamiseksi. Vartijan käynnistä tulee tapahtumailmoitus vuokranantajalle. Jos häiriöiden vuoksi joudutaan soittamaan paikalle poliisit, on häiriöistä ilmoitettava myös asumisneuvojalle. Poliisi ei tiedota vuokranantajaa mahdollisista häiriöistä. VARTIOINTIPALVELU Mikäli talossa ilmenee järjestyshäiriöitä, soita vartiointiliikkeen päivystysnumeroon Ilmoita nimesi, osoitteesi sekä puhelinnumerosi hälytystä tehdessä. Soittajan henkilöllisyys ei tule ilmi mahdollisissa jatkotoimenpiteissä. 4
5 ASUNNON HOITAMINEN Solu on yhteisö, jossa pelisäännöt luodaan yhdessä. Vastuu yhteisestä asunnosta perustuu yhteisvastuuperiaatteelle. Tämä tarkoittaa, että jokaisella solun asukkaalla on vastuu asunnon hoidosta. Toisten laiminlyönnit eivät oikeuta laiminlyömään omia velvollisuuksia yhteisissä asioissa. Huoneistoa ja kiinteistön yhteisiä tiloja on hoidettava huolellisesti. Kaikista havaituista vioista, puutteista ja huoneiston vahingoittumisesta on viipymättä ilmoitettava vuokranantajalle. Asukas voi joutua itse vastaamaan vahingosta, jonka on jättänyt ilmoittamatta. Erityistä huomiota tulee kiinnittää kylpyhuoneiden kalusteiden, pinnoitteiden sekä lattia- ja seinämateriaalien saumojen kuntoon. Asukas voi tehdä asunnossa remontteja, mutta niistä on sovittava teknisen isännöitsijän kanssa. Remonttiluvan edellytyksenä on, että työ tehdään ammattitaitoisesti. LÄMMITYS Taloissa on yleensä vesikeskuslämmitys. Pattereiden termostaatit pitävät automaattisesti huoneiston lämpötilan tasaisena. Patterien pintalämpötila vaihtelee lämmityskaudella termostaattisäädöstä johtuen haalean ja lämpimän välillä. Patteri saattaa siis tuntua haalealta, vaikka se toimisikin. Jos huoneen lämpötila ei tunnu sopivalta, voi lämpötilaa säätää kääntämällä patterin termostaattia haluttuun suuntaan. Termostaatteja ei saa irrottaa. SOLUASUNNON YHTEISTEN TILOJEN SIIVOUSOHJEET Puhdista liesi, uuni ja työtasot heti ruuanvalmistuksen jälkeen. Huom! Kun valmistat ruokaa uunissa, muista käyttää leivinpaperia. Tiskaa omat astiasi ruokailun jälkeen. Sulata jääkaapin pakastelokero tai jääkaappipakastin säännöllisesti. Jääkertymä voi aiheuttaa kannen rikkoutumisen ja vaikuttaa jääkaapin kylmyyteen. Imuroi ja pyyhi lattiat kostealla viikoittain. Puhdista wc/kylpyhuoneen kalusteet kerran viikossa. Puhdista lattiakaivo säännöllisesti. Lajittele jätteet ja vie ne pihalla oleviin jäteastioihin. Palauta tyhjät pullot ja tölkit kauppaan. Sopiva huoneenlämpötila on noin 20 astetta. Makuuhuoneessa lämpötila voi olla hieman alempi. Asunnon lämpötila mitataan keskeltä huonetta tai sisäseinältä noin metrin korkeudelta. Jos huoneiston lämpötila laskee lämmityskaudella alle 19 asteen tai nousee yli 23 asteeseen, eikä tilanne korjaannu huoneistokohtaisella säädöllä, tulee ottaa yhteys vikailmoitusnumeroon Termostaattiventtiiliä ei saa peittää paksuilla verhoilla tai suurilla huonekaluilla, vaan ilman on kierrettävä vapaasti patterin ympärillä. 5
6 ILMANVAIHTO Kiinteistön ilmanvaihto toimii koneellisesti joko normaali- tai tehosteteholla. Useimmiten ilmanvaihto on säädetty toimimaan tehosteteholla 3-4 kertaa vuorokaudessa. Katolla oleva huippuimuri imee ilmaa keittiössä, kylpyhuoneessa ja vaatehuoneessa olevien poistoilmaventtiilien kautta. Niiden säätöä ei saa muuttaa, koska silloin koko talon ilmanvaihto menee sekaisin. Asuntoon tulee raitista ilmaa ikkunoiden yläpuitteista tai raitisilmaventtiilien kautta. Näitä korvausilmareittejä ei saa tukkia. Yleisin syy ilmanvaihdon ongelmiin on poistoilmaventtiilien tai korvausilmaventtiilien tukkeutuminen tai tukkiminen. Poistoilmanvaihdon toimivuutta voi testata paperinpalan avulla. Aseta paperinpala poistoilmaventtiilin päälle. Sopiva ilmavirta pitää paperin paikallaan. Poistoilmakanavaan liitettäviä liesituulettimia ei saa asentaa jälkikäteen. LAITTEIDEN PUHDISTUS Poistoilmaventtiilien ja liesituulettimien rasvasuodattimen säännöllinen puhdistus kuuluu asukkaalle. Rungon ja lautasen väliin kertyy ajan mittaan pölyä, rasvaa ja likaa. Poistoilmaventtiili irrotetaan kehikkoineen kiertämällä kehikkoa vastapäivään ¼ kierrosta. Venttiili puhdistetaan miedolla pesuaineliuoksella ja harjalla. Puhdistuksen yhteydessä venttiilin säätöä ei saa muuttaa. Venttiili kiinnitetään kiertämällä myötäpäivään. Liesituulettimen metallinen rasvasuodatin puhdistetaan säännöllisesti tiskiharjalla ja tiskiaineella. 6
7 VESIKALUSTEET JA KYLPYHUONEET Vuotavasta wc-pöntöstä tai hanasta on välittömästi ilmoitettava vikailmoitusnumeroon. Vuotavat vesikalusteet saattavat moninkertaistaa koko talon vedenkulutuksen. Kylpyhuone on hyvä kuivata lastalla suihkun jälkeen. Suuret pyykkimäärät suositellaan kuivattamaan kiinteistön yhteisessä kuivaushuoneessa. Vesieristeen rikkoutumisen vuoksi reikien poraaminen ja koukkujen asentaminen suihkunurkkauksen seiniin on kielletty 1,2 metrin etäisyydellä suihkunurkasta. Joissakin kylpyhuoneissa on käyttövesipatteri. Sen manuaalista säädintä on käännettävä muutaman kerran vuodessa säätimen toiminnan varmistamiseksi ja jumiutumisen estämiseksi. VIEMÄRIT Wc-pönttöön ei saa heittää siteitä, vaippoja, kissanhiekkaa, pumpulipuikkoja tai mitään esineitä, jotka voivat aiheuttaa viemärin tukkeutumisen. Ruokajätettä kuten kahvinporoja, kinkunrasvoja tai muita kotitalousjätteitä ei saa laskea keittiön viemäriin eikä wc-pönttöön. Viemärit pysyvät puhtaana, kun niihin laskee muutaman litran kiehuvaa vettä kerran kuukaudessa. Asukkaan on puhdistettava lattiakaivot ja hajulukot. Jos asunnossa tuntuu viemärin hajua, saattaa syynä olla kuivunut lattiakaivo. Hajulukko saadaan toimimaan laskemalla vettä viemäriin. PESUKONEET Pyykinpesukoneiden asennuskustannuksista vastaa asukas ja työ on teetettävä LVI-asentajalla. Vesijohtoliitäntöjen on oltava paineenkestäviä ja hanan yhteydessä on oltava takaiskuventtiili, ellei sitä ole koneessa. Pyykinpesukone on asennettava kylpyhuoneeseen, mikäli teknisesti mahdollista. Virheellisesti tehdyn liitännän aiheuttamista vahingoista vastaa asukas. Kun pesukone ei ole käytössä, täyttöhana on suljettava. Konetta ei saa jättää päälle kotoa pois lähtiessä. Lattiakaivon ritilä nostetaan pois paikoiltaan. Lattiakaivo puhdistetaan hiuksista ja muusta kiinteästä aineesta sekä pestään lämpimällä vedellä ja pesuaineella. SÄHKÖLAITTEET Sähkölaitteiden asennuksia ja korjauksia saa tehdä vain sähköalan ammattilainen. Kouvolan Asunnot tilaa yhtiön korjausvastuulle kuuluvat työt. Asukkaat vaihtavat itse palaneet lamput, loisteputket, paristot ja sulakkeet omalla kustannuksellaan. Sisäpistorasioista ei saa ottaa virtaa ulkona oleviin laitteisiin tai kosteisiin tiloihin. Kylpyhuoneen pistorasioita ei saa käyttää kylvyn tai suihkun aikana. 7
8 Jääkaappi, liesi sekä uuni on puhdistettava säännöllisesti. Keittiön kylmäkalusteet ja liesi vedetään pois paikoiltaan ja niiden taustat puhdistetaan huolellisesti. Puhdistus lisää laitteiden käyttöikää sekä vähentää sähkönkulutusta. Jääkaappi, pakastin sekä pakastelokero on hyvä sulattaa määräajoin, jos niissä ei ole automaattisulatusta. Sulatusveden poistoputki saattaa tukkeutua. On hyvä varmistaa, että poistoputki toimii, ettei vesi valu lattialle. SULAKKEEN VAIHTAMINEN Kun sähkölaite ei toimi, voi vika olla palaneessa sulakkeessa. Jos kysymyksessä on automaattisulake, palauta se kytkimestä toiminta-asentoon. Jos taas kysymyksessä on tulppasulake, toimi seuraavasti: Tarkista, mikä sulake on palanut. Huomaat sen sulakkeen päässä olevan värillisen merkkinastan irtoamisesta. Katkaise sähkö pääkytkimestä painamalla kytkin nolla-asentoon. Sen seurauksena kaikki valot sammuvat ja muutkin sähkölaitteet lakkaavat toimimasta. Irrota palaneen sulakkeen varokekansi sulakkeineen. Mikäli sulake ei lähde irti varokekannen mukana sulakepesästä, aseta kansi takaisin ja yritä uudelleen. Tarkista palaneen sulakkeen ampeerimäärä ja vaihda samanlainen ehjä sulake tilalle. Sulakkeita voi ostaa tavallisista kaupoista. Kierrä varokekansi sulakkeineen tiukasti paikalleen. Kytke sähkö päälle pääkytkimestä eli kytkin asentoon I Tulppasulake Automaattisulake ANTENNIT Kaikkien lisäantennilaitteiden kuten satelliittiantennien asentamiseen on pyydettävä lupa tekniseltä isännöitsijältä. Antenniasennuksia saa tehdä vain antennialan ammattilainen. Kaikille parvekkeille ei ole mahdollista tehdä asennusta esimerkiksi ilmansuunnasta johtuen. 8
9 PARVEKE Parveke on tarkoitettu oleskelua varten, ja se on pidettävä siistinä ja puhtaana lumesta. Parveke puhdistetaan niin, ettei valuva vesi tai roskat putoa alas. Ruoanlaitto ja myös grillaus parvekkeella on paloturvallisuussyistä kielletty. Vaatteet ja liinavaatteet tuuletetaan parvekekaiteen sisäpuolella. Matot puistellaan joko tuuletusparvekkeella tai piha-alueella tuuletustelineellä. LEMMIKKIELÄIMET Lemmikkejä voi pitää ainoastaan perheasunnoissa (ei soluasunnoissa). Piha-alueella lemmikkieläimet on pidettävä kytkettyinä. Piha-alue ei ole lemmikkien ulkoilutuspaikka, vaan lemmikit tulee ulkoiluttaa piha-alueen ulkopuolella. Jos vahinkoja sattuu, omistajan on kerättävä lemmikkien jätökset pois piha-alueelta. Omistajan on myös huolehdittava siitä, ettei lemmikki aiheuta häiriötä tai vahingoita huoneistoa. Lemmikkejä ei saa viedä sauna-, pesutupa- yms. tiloihin. ENERGIANSÄÄSTÖVINKKEJÄ Muista sammuttaa valot sieltä, missä niitä ei tarvita. Älä jätä valoja palamaan poistuessasi asunnosta. Käytä lämpöä, vettä ja sähköä säästäen. Sopiva huonelämpötila on noin 20 astetta, makuuhuoneessa lämpötila voi olla alempi. Yhden asteen korotus lämpötiloissa tekee 5 % korotuksen lämmityskuluissa. Älä peitä patteria ja termostaattia huonekaluilla tai verhoilla. Pidä patterit puhtaina, jotta lämmönluovutus huoneilmaan on mahdollisimman hyvä. Pölyiset patterit voivat lisätä lämmitysenergian tarvetta. Lämmityskaudella tuuleta nopeasti, älä jätä ikkunaa edes raolleen päiväksi. Sammuta kodinkoneet ja laitteet käytön jälkeen, älä jätä laitteita valmiustilaan. Vaihda hehkulamput energiansäästö- tai LED-lampuiksi. Sulata pakastin säännöllisesti. Puhdista jääkaapin takaosa säännöllisesti. Puhdistamaton jääkaappi kuluttaa enemmän energiaa ja voi aiheuttaa palovaaran kodissa. Hyödynnä uunin ja lieden jälkilämmöt ruuanlaitossa. Pese pyykkiä mieluiten täysinä koneellisina. Kuivata pyykit mahdollisuuksien mukaan ulkona. Ilmoita vuotavasta hanasta tai WC-pöntöstä mahdollisimman nopeasti. 9
10 TALON YHTEISTEN TILOJEN KÄYTTÖ YLEISTÄ Yhteisissä tiloissa, kuten porraskäytävissä ja varastojen käytävillä, ei saa säilyttää tavaroita paloturvallisuussyistä. Talon yhteisiin tiloihin jätetyt tavarat poistetaan, ja poistamisesta aiheutuneet kustannukset laskutetaan tavaroiden omistajalta. Kiinteistön vahingoittamisesta yhtiö perii täysimääräisen vahingonkorvauksen. Vahingon aiheuttaja tai alaikäisen kyseessä ollessa hänen vanhempansa ovat vahingonkorvausvelvollisia. Talon yhteiset tilat ovat kaikkien asukkaiden käytössä. Otathan muut huomioon pitämällä tilat siistinä ja noudattamalla ohjeita niiden käytöstä. VARASTOT Taloissa on ulkoiluvälineille kuten polkupyörille omat säilytystilat. Varastotiloissa ei saa säilyttää palavia nesteitä kuten bensiiniä tai kaasupulloja eikä polttomoottorilla varustettuja laitteita. Varastojen käytävillä ei saa säilyttää mitään tavaraa. Jokaisella asunnolla on oma erillinen huoneistokohtainen irtainvarasto. Soluasuntojen irtainvarasto on asukkaiden yhteinen. Varastokopin lukon hankkii asukas itse. Poismuuton yhteydessä varasto on tyhjennettävä. PORRASKÄYTÄVÄT JA HISSI Porraskäytävässä ei saa paloturvallisuussyistä säilyttää mitään tavaroita esimerkiksi polkupyöriä. Pidä porraskäytävä ja hissi siistinä. Vältä metelöintiä rappukäytävässä. PESUTUPA JA KUIVAUSHUONE Opiskelijataloissa asukkaiden käytössä on pesutupa ja kuivaushuone, joiden käyttö on asukkaille ilmaista. Pyykkivuoro varataan etukäteen kirjoittamalla nimi pesutuvalla olevaan varausvihkoon. Pesutupa on tarkoitettu talon asukkaiden pyykin pesuun. Mattojen pesu tavallisissa pesukoneissa ja lattioilla on kielletty. Pesutupa on siivottava käytön jälkeen. Ohjeet pesutuvan käytöstä löytyvät pesutuvan seinältä. Kuivaushuone on tarkoitettu ensisijaisesti pesutuvassa pestylle pyykille. Puhallinta saa käyttää kello 7 22 välisenä aikana. Kuiva pyykki on haettava pois mahdollisimman pian. SAUNA Opiskelijataloissa on saunavuorot naisille ja miehille. Prikaatintie 4 -opiskelijatalossa on jokaiselle asunnolle oma saunavuoronsa. Saunavuorot on tarkoitettu talon asukkaiden käyttöön. Sauna ja pukuhuonetilat on jätettävä siistiksi käytön jälkeen. PIHA-ALUE Siisti piha ja asuinympäristö lisäävät viihtyisyyttä. Siistillä pihalla roskat ja tupakantumpit ovat roskiksessa ja roskapussit jäteastioissa. Autojen pesu ja korjaaminen talon piha-alueella on kielletty. 10
11 TUPAKOINTI Asunnossa ja yhteisissä tiloissa ei saa tupakoida. Asunnossa tupakoimisesta aiheutuu vahinkoa esim. seinä- ja kattopintojen kellastumista sekä hajuhaittaa. Nämä eivät ole huoneiston tavanomaista kulumista, vaan asukas on niistä korvausvastuussa. Älä tupakoi asunnon sisällä tai talon yhteisissä tiloissa! Tupakointi on sallittua parvekkeella ja piha-alueella. Tupakantumppeja ei saa heittää parvekkeelta alas tai jättää piha-alueelle. PYSÄKÖINTI Autopaikat on tarkoitettu liikennekäytössä olevien autojen pysäköintiä varten. Autot tulee pitää pysäköintialueella niille varatuilla paikoilla. Autopaikka varataan asiakaspalvelusta puh Autopaikkamaksu maksetaan vuokranmaksun yhteydessä. Auton lämmityspistorasian kansi on pidettävä lukittuna, ja johto on poistettava käytön jälkeen. Autojen sisätilalämmittimet on kielletty sulakekuormituksen vuoksi. Polkupyörät säilytetään pyörätelineessä tai pyörävarastossa. JÄTEHUOLTO Jätteet lajitellaan lajitteluohjeiden mukaisesti oikeisiin astioihin. Jäteaitauksessa on astiat biojätteelle, keräyskartongille, keräyspaperille ja metallijätteelle sekä loppujätteelle. Lasille tulee omat keräysastiat vuoden 2016 aikana. Siihen asti lasijäte tulee viedä hyötyjätepisteisiin. Väärin lajiteltu jäte on talolle kustannuserä, jonka asukkaat maksavat vuokrissaan. Vaaralliset jätteet, vanhat kodinkoneet ja huonekalut sekä isokokoiset jätteet on toimitettava jäteasemille. Myös muuton yhteydessä syntyvä poikkeuksellisen suuri jätemäärä on vietävä jäteasemalle. Lisätietoa jäteasioista saa BIOJÄTE (ruskea astia) eloperäiset maatuvat jätteet kuten perkuujätteet, ruoantähteet, kuoret, kuivuneet ja pilaantuneet ruuantähteet, suodatinpaperit poroineen, kananmunan kuoret, munakennot, kuihtuneet kukat HUOM! ei muovipusseja eikä puutarhajätteitä METALLI (musta/harmaa astia) säilyke- ja juomatölkit, kannet, korkit, kattilat, alumiinifolio, tyhjät spraypullot PAPERI (vihreä astia) sanoma- ja aikakauslehdet, mainokset, kirjeet, kirjat ilman kansia KARTONKI (vihreä astia) kaikki puhtaat ja kuivat paperi-, kartonki- ja pahvipakkaukset, ruskea paperi, aaltopahvi, paperipussit, myös alumiinivuoratut ja muovi-ikkunalliset pakkaukset. Litistä laatikot ja purkit. LOPPUJÄTE (harmaa astia) mm. muovipakkaukset, pölynimurinpussit, kissanhiekat, tuhka, vaipat ja siteet, tekonahka, kengät, 11
12 ASUMISTURVALLISUUS ILMOITA VIAT Asukkaan on viipymättä ilmoitettava kaikki havaitsemansa kiinteistön sekä huoneiston viat, puutteet ja vahingoittuminen vuokranantajalle. Asukas voi joutua itse vastaamaan vahingosta, jonka on jättänyt ilmoittamatta. Kouvolan Asuntojen vikailmoitusnumero on Kiireettömät vikailmoitukset voi ilmoittaa myös sähköisesti osoitteessa HUOLTOPÄIVYSTYS Vikailmoitukset ja ovenavaukset 24 h/vrk puh Kiireettömät vikailmoitukset Vikailmoitusnumero on aina toiminnassa. Numeroon tehdään kaikki vikailmoitukset sekä ovenavauspyynnöt. KOTIVAKUUTUS Asukkaan on hankittava kotivakuutus omaisuutensa turvaksi. Kodin vakuutuksella turvataan omat tavarat kodissa, pihalla sekä talon varastoissa. Lisätietoa kotivakuutuksista saa vakuutusyhtiöstä. Kouvolan Asunnoilla on omat kiinteistön vakuutukset, jotka eivät korvaa asukkaan irtaimistolle tapahtuneita vahinkoja. PALOTURVALLISUUS Jokaisessa asunnossa on lakisääteisesti oltava palovaroitin. Asukkaan vastuulla on palovaroittimen hankkiminen ja toimintakunnossa pitäminen. Palovaroittimen toimintaa tulee testata säännöllisesti. Varoittimen paikka on katossa, ja pienissä asunnoissa paras paikka on makuuhuone. Palovaroittimia tulee olla 1 kpl alkavaa 60 m 2 kohti. Uusissa ja vuoden 2010 jälkeen peruskorjatuissa kohteissa on verkkovirralla toimivat palovaroittimet. Talojen pelastussuunnitelmat ovat nähtävissä internet-sivuilla Soita hätänumeroon 112, kun tiedät tai epäilet hengen, terveyden, omaisuuden tai ympäristön olevan vaarassa. LUKOT JA TURVALUKOT Asukkaan tulee säilyttää avaimia huolellisesti. Jos avain unohtuu, huoltomies avaa oven ainoastaan huoneistossa kirjoilla olevalle henkilölle. Oven avaamisesta asukas maksaa huoltoyhtiön perimän avausmaksun. Jos avain katoaa, on lukon uudelleen sarjoitus tilattava vuokranantajan kautta puh Lukon uudelleen sarjoituksen maksaa asukas. Mikäli asukas ei ole tilannut lukon uudelleen sarjoitusta ja on itse teettänyt kadonneen avaimen tilalle uuden, lukon sarjoitus tehdään asukkaan kustannuksella poismuuton yhteydessä. 12
13 POISMUUTTAMINEN ASUNNON IRTISANOMINEN Vuokrasopimus irtisanotaan kirjallisesti irtisanomisilmoituksella. Irtisanomisaika on yksi kalenterikuukausi, ja sopimus päättyy irtisanomista seuraavan kuukauden lopussa. Esimerkiksi kesäkuun aikana irtisanotun asunnon vuokrasopimus päättyy heinäkuun lopussa. Irtisanomisilmoituksen saa internet-sivuilta tai asiakaspalvelusta. Internet-sivuillamme voi ilmoituksen tehdä myös sähköisesti. Irtisanomisilmoituksen allekirjoittavat henkilöt, joiden nimiin vuokrasopimus on tehty. Huoneistossa tehdään muuttotarkastus joko irtisanomisaikana tai asukkaan poismuuton jälkeen. POISMUUTTO Irtisano vuokrasopimus hyvissä ajoin. Ilmoita mahdollisista vioista tai puutteista irtisanomisilmoituksessa. Varmista, että vuokrat on maksettu. Siivoa asunto, parveke ja tyhjennä varastot. Asuntoon ei saa jättää irtainta tavaraa. Muuton yhteydessä tuleva poikkeuksellisen suuri jätemäärä tulee toimittaa jäteasemille. Palauta kaikki asunnon avaimet Kouvolan Asuntojen toimistoon välittömästi muuton jälkeen. Huoneistoon jätetyistä avaimista peritään korvaus. Mikäli avaimia ei palauteta ajoissa tai niitä puuttuu, sarjoitetaan asunnon lukko uudelleen asukkaan kustannuksella. Muista muuttoilmoitukset maistraattiin ja postiin. MUUTTOSIIVOUS Muuttosiivous on tehtävä siten, että uusi asukas voi ottaa asunnon käyttöönsä siivoamatta. Soluasunnoissa kaikki asukkaat ovat yhteisvastuussa yhteisten tilojen siisteydestä. Muuton jälkeen huoneistossa tehdään tarkastus, jossa todetaan huoneiston kunto ja siisteys. Jos asunto on siivoamatta, siivouskulut peritään vakuudesta tai laskutetaan. Asunnon iästä ja asumisesta johtuva normaali kuluminen otetaan huomioon tarkastuksessa. Kulunut ja likaiseksi jätetty pinta ovat eri asioita. 13
14 POISMUUTTAJAN SIIVOUSOHJEET Asuinhuone Imuroi ja pyyhi kostealla huoneen lattiat. Poista tarrat ja julisteet ja pyyhi tahrat ovista ja seinistä. Tyhjennä ja pyyhi kaapit sekä kalustetun huoneen kalusteet kaikilta pinnoiltaan. Sulje ikkunat ja lukitse huoneen ovi. Asunnon yhteiset tilat Yhteiset tilat tarkastetaan huoneen tarkastuksen yhteydessä. Soluasunnossa asukkaat ovat yhteisvastuussa asunnon yhteisten tilojen siisteydestä. Muista tarkastaa ennen poismuuttoasi: Kaikki lattiapinnat on imuroitu ja pyyhitty kostealla. Ovista ja seinistä on pyyhitty tahrat. Kaapit ja laatikostot on tyhjennetty omista tavaroista ja pyyhitty. Uuni ja liesi on puhdistettu. Liesituulettimen rasvasuodatin, poistoilmaventtiili sekä lieden ja jääkaapin alusta ja tausta on puhdistettu säännöllisesti asumisen aikana. Kylpyhuoneen ja wc:n käsienpesuallas, wc-istuin, lattiakaivo sekä poistoilmaventtiili on puhdistettu. Kaikki valaisimet toimivat (ei ole palaneita lamppuja). Kattorasiat ja sokeripalat ovat paikoillaan. Parveke ja varastot on tyhjennetty omista tavaroista. Jos olet viimeinen asunnosta muuttava asukas, tyhjennä, sulata ja puhdista keittiön kylmälaitteet, katkaise virrat ja jätä laitteiden ovet auki. 14
15 OHJEITA SIIVOUKSEEN Säännöllinen siivous lisää asumisesi viihtyisyyttä ja terveellisyyttä. Alla olevassa taulukossa on ohjeita, jotka auttavat sinua pitämään opiskelijakotisi puhtaana. Huonetila Työtapa Siivousaine Puhdistustiheys Huomioitavaa Keittiö Tasot Pyyhi kostealla siivousliinalla. Yleispuhdistusaine Heti käytön jälkeen Lattia Imuroi tai lakaise. Pyyhi kostealla lattiapyyhkeellä. Yleispuhdistusaine Kerran viikossa tai tarvittaessa Älä jätä lattiaa märäksi. Kaappien ovet ja hyllytasot Pyyhi kostealla siivousliinalla. Yleispuhdistusaine Kerran viikossa tai tarvittaessa Poista tahrat heti. Pese hyllytasot muutaman kerran vuodessa. Jääkaappi ja pakastin/pakaste-lokero Pyyhi pinnat kostealla siivousliinalla. Yleispuhdistusaine Kerran kuukaudessa tai tarvittaessa Puhdista ajoittain myös takaosa ja sivut. Älä käytä teräviä välineitä sulatukseen. Muista astia sulamisvedelle. Liesi Pyyhi kostealla siivousliinalla. Yleispuhdistusaine Heti käytön jälkeen Puhdista liesituuletin sekä liesituulettimen rasvasuodatin säännöllisesti. Puhdista ajoittain myös lieden tausta. Uuni Pyyhi kostealla siivousliinalla. Uuninpuhdistusaine Tarvittaessa, kuitenkin vähintään kolme kertaa vuodessa Puhdista uunin pohjalle valunut ruoka heti käytön jälkeen. Ikkunat Pese ikkuna kostealla siivousliinalla. Kuivaa ikkunakuivaimella. Ikkunanpesuaine Vähintään kerran vuodessa Älä pese ikkunan ulkopintoja talviaikaan. Asuinhuone Tasot, kaapin ovet, kosketuspinnat Pyyhi nihkeällä siivousliinalla. Yleispuhdistusaine Kerran viikossa tai tarvittaessa Poista tahrat heti. Lattia Imuroi tai lakaise. Pyyhi kostealla lattiapyyhkeellä. Yleispuhdistusaine Kerran viikossa tai tarvittaessa Älä jätä lattiaa märäksi. Ikkunat Pese ikkuna kostealla siivousliinalla. Kuivaa ikkunakuivaimella. Ikkunanpesuaine Vähintään kerran vuodessa Älä pese ikkunan ulkopintoja talviaikaan 15
16 Huonetila Työtapa Siivousaine Puhdistustiheys Huomioitavaa Kylpyhuone- ja wc-tilat Kalusteet (lavuaari, wc-istuin, hanat) Pese harjalla tai pesusienellä. Yleispuhdistusaine, wc:n puhdistusaine Kerran viikossa tai tarvittaessa Puhdista lattiakaivo n. kerran kuukaudessa. Seinät Pyyhi kostealla siivousliinalla ja tarvittaessa pese harjalla. Yleispuhdistusaine tai kylpyhuoneen puhdistusaine Tarvittaessa Lattiat Pese harjalla. Yleispuhdistusaine tai kylpyhuoneen puhdistusaine Kerran viikossa tai tarvittaessa Älä jätä lattiaa märäksi. Parveke ja irtaimistovarasto Lattiat Lakaise roskat. Harja Tarvittaessa 16
17 VASTUUNJAKOTAULUKKO Alla olevassa taulukossa on lueteltu yleisimmät huoneiston kunnossapitoon liittyvät korjaukset, huollot ja hankinnat. Kouvolan Asunnot Oy:n vastuulla olevissa asioissa sekä epäselvissä tapauksissa asukkaan tulee ottaa yhteyttä vikailmoitusnumeroon Huoneiston osa tai siinä oleva laite Kouvolan Asunnot Oy Asukas Huomautuksia OVET, IKKUNAT JA AVAIMET Lisäavaimet Tilaus puh Kadonneet avaimet / lukon sarjoitus Tilaus puh Turvalukon hankinta ja asennus Abloy IQ-avaimen paristo Ota yhteys puh Varmuusketjun hankinta Ovisilmän hankinta ja asennus Asennuskorkeus 160 cm, oven keskelle Irtainvaraston riippulukko Ikkuna-avain Erikoisavaimet puh Verhopidikkeet Sälekaihtimien hankinta ja asennus Ikkunoiden ja ovien tiivisteet Aukipitolaitteet Ikkunapuitteiden ja helojen korjaus Ulko-ovet Postiluukku ja ovikello Ulko-oven nimikilpi KIINTEÄT KALUSTEET Kaapistot, hyllyt ja helat Vaatenaulakko Kh:n ja wc:n peilit, peilikaapit Jääkaapin / pakastimen korjaus Liesi, liesikupu Astiankuivauskaapin ritilät Vakiovarusteet esim. wcpaperitelineet, pyyhekoukut LÄMMITYS Lämpöpatterin ilmaus Patteriventtiilin korjaus Lämpöpatterin korjaus VESI- JA VIEMÄRILAITTEET Viemärin avaus 17
18 Putkistovuodot Wc-laitteet Vesihanan tiivisteet Vesihanan / suihkuhanan vaihto Vesikalusteiden lisäasennukset Teetä työ LVI-asentajalla Pesukoneen ja astianpesukoneen Teetä työ LVI-asentajalla asennus, kytkentä / liitäntä Käsisuihkuletkun uusinta Pesualtaan tulppa Lattiakaivon puhdistus Hajulukon puhdistus ILMANVAIHTO Liesikuvun rasvasuodattimen puhdistus Poisto- ja korvausilmaventtiilien puhdistus SÄHKÖLAITTEET Sulakkeiden hankinta ja vaihto Asumisaikana Kattovalaisimien lamput Asumisaikana Wc-valaisimen lamppu Asumisaikana Keittiövalaisimien lamput ja loisteputket Asumisaikana Ovikellon patteri ja patterin vaihto Asumisaikana Antennijohto Asumisaikana Valokatkaisijat ja pistorasiat Lieden, jääkaapin ja liesikuvun lamput Asumisaikana Asuntokohtaisen kiukaan kivet Palovaroitin (patterikäyttöinen) Asumisaikana MUITA Parvekkeiden lumen luonti Parvekkeiden vedenpoistoaukon puhdistus Rivi- ja luhtitalojen asuntopihojen hoito ja puhtaanapito sekä oven edustan puhdistus 18
19 JÄRJESTYSSÄÄNNÖT Turvallisuus ja asumisen viihtyvyys Kiinteistön alueella ja rakennuksissa tulee asumisessa noudattaa lainsäädännön ja näiden järjestyssääntöjen määräyksiä. Asukkaiden on huolehdittava siitä, että heidän vieraansa noudattavat lakia ja järjestyssääntöjä. Yleinen hiljaisuusaika on kello , jolloin asukkaille suodaan yörauha. Päihdyttävien aineiden nauttiminen piha-alueella ja yleisissä tiloissa ei ole sallittua. Huoneistot Huoneistoa on hoidettava huolellisesti. Havaituista vioista ja puutteista, kuten vesivuodot, rakenneviat tms. on viivytyksettä ilmoitettava huoltoliikkeelle tai vuokranantajalle. Huoneistoissa ei tule viettää muita asukkaita häiritsevää elämää. Havaituista häiriöistä on ilmoitettava yhtiön toimistoon. Ammatin tai liiketoiminnan harjoittaminen huoneistossa vaatii vuokranantajan luvan. Poistuessaan huoneistosta 7 päivää pidemmäksi ajaksi on siitä ilmoitettava huoltoyhtiölle. Parvekkeet Parvekkeet tulee pitää siistinä ja puhtaana lumesta eikä sieltä saa heittää roskia alas. Ruoanlaitto parvekkeilla ei ole sallittu eikä parveketta saa käyttää varastona. Vaatteiden ja liinavaatteiden tuuletus on sallittu parvekekaiteen sisäpuolella. Yhteiset tilat Yhteisissä tiloissa on liikuttava meluttomasti ja turha oleskelu niissä ei ole sallittua. Varastotilat Varastotiloissa ei saa säilyttää palavia nesteitä eikä mitään polttomoottorilla varustettua laitetta, myös niiden korjaaminen kiinteistön tiloissa ja pihamaalla ei ole sallittua. Varaston käytävillä tai porraskäytävissä ei saa säilyttää tavaroita ja varastokopit tulee pitää lukittuina. Pesutupa ja saunatilat Talon yhteiset pesutilat on tarkoitettu vain talon asukkaita varten omalla varatulla vuorolla. Pesulatiloja ja siellä olevia koneita on käytettävä annettujen ohjeiden mukaisesti. Ulkoalueet Polkupyörät ja muut ulkoiluvälineet tulee säilyttää niille varatuissa telineissä ja tiloissa. Autot pidetään vain paikoitusalueella niille varatuilla paikoilla. Autopaikat on tarkoitettu vain liikennekäytössä olevien autojen pysäköintiä varten. Porraskäytävien eteen ajo on sallittu poikkeustilanteissa ja vain lyhytaikaisesti esim. muuttoautolle tai invataksille. Ajoneuvojen korjaaminen kiinteistön alueella ei ole sallittu. Auton lämmityspistorasiat on pidettävä lukittuna ja lämmitysjohdot poistettava käytön jälkeen tolpasta. Istutusten ja nurmikoiden kaikenlainen vahingoittaminen on kielletty. Grillaaminen on sallittu vain sille varatulla paikalla. Grillipaikalla on noudatettava siisteyttä ja hyviä käytöstapoja sekä grillipaikan käytöstä mahdollisesti annettuja erillisiä ohjeita. Yleinen hiljaisuusaika koskee myös piha-aluetta ja grillipaikkaa. Mattojen tomutus on sallittu vain siihen tarkoitukseen varatuilla paikoilla. Tupakointi Tupakointi huoneistoissa ja kaikissa yleisissä tiloissa on kielletty. Parvekkeella tupakoidessa on varmistuttava, ettei siitä aiheudu kohtuutonta haittaa muille asukkaille. Tupakantumppien heittäminen parvekkeelta tai jättäminen ulkoalueille ei ole sallittua. Jätehuolto Talousjätteet on vietävä pihalla oleviin jäteastioihin jäteyhtiön lajitteluohjeen mukaisesti. Muiden kuin talousjätteiden poiskuljettamisesta on asukkaiden itse huolehdittava. Kotieläimet Huoneistojen ulkopuolella kotieläimet on pidettävä kytkettyinä, eivätkä ne saa häiritä talon asukkaita. Kotieläinten ulkoiluttaminen on kielletty lasten leikkipaikoilla ja niiden välittömässä läheisyydessä, eivätkä ne saa tehdä tarpeitaan piha-alueelle. Seuraamukset ja vahingonkorvausvelvollisuus Näiden järjestyssääntöjen noudattamatta jättämisestä yhtiö ryhtyy toimenpiteisiin. Seurauksena voi olla vuokrasopimuksen purku. Kiinteistön omaisuuden vahingoittamisesta yhtiö perii täysimääräisen vahingonkorvauksen. Vahingon aiheuttaja, tai alaikäisen kyseessä ollessa hänen vanhempansa, ovat vahingonkorvausvelvollisia. 19
20 KOUVOLAN ASUNNOT OY Avoinna ma - pe klo SÄHKÖINEN ASIOINTI (mm. vikailmoitus, irtisanomisilmoitus) Vikailmoitukset 24 h puh VUOKRAUS- JA ASIAKASPALVELUT Keskikatu 5, Kouvola puh RAKENNUTTAMIS- JA YLLÄPITOPALVELUT Keskikatu 5, Kouvola ASUMISNEUVONTA Kauppalankatu 6 A, 4. krs, Kouvola TALOUS- JA HALLINTOPALVELUT Kauppalankatu 6 A, 4.krs, Kouvola Asumisopas laadittu
Asumisopas. Tervetuloa Lohjan Vuokra-asuntojen asukkaaksi
Asumisopas Tervetuloa Lohjan Vuokra-asuntojen asukkaaksi 1 LUE JA SÄILYTÄ Asumisopas löytyy myös verkkosivuilta www.lova.fi Sisällysluettelo 1 MUUTTAMINEN... 3 1.1 Vuokrasopimus...3 1.2 Vakuus...3 1.3